《城中春寒即事》
宋代·汪晫

重来春又半，梦寐念归期。
山近衾裯薄，春寒鼓角悲。
晓钟风送远，宿霭日开迟。
客裹真寥落，愁添两鬓丝。

作者简介：（1162—1237）徽州绩溪人，字处微。幼丧父，事母及祖母甚孝。宁宗开禧中曾游京师，后栖隐山中，结庐名环谷。郡守闻其博学多通，欲见之，以编氓辞。卒，门人私谥康范先生。尝辑《曾子全书》、《子思子全书》。有《康范诗集》。